SET ปิดลบ 6 จุด นักลงทุนขายลดเสี่ยง รอผลเลือกตั้ง แนวโน้มสัปดาห์หน้าแกว่งตัวผันผวน
SET ปิดลบ 6 จุด นักลงทุนขายออกลดความเสี่ยง แต่บางส่วนเข้าเก็งกำไรจากมองตลาดหุ้นน่าจะบวกหลังเลือกตั้ง แนวโน้มตลาดหุ้นสัปดาห์หน้าแกว่งตัวผันผวน พร้อมให้แนวรับสำคัญ 1,550 จุด แนวต้าน 1,570-1,575 จุด
SET ปิดลบ 6 จุด นักลงทุนขายออกลดความเสี่ยง แต่บางส่วนเข้าเก็งกำไรจากมองตลาดหุ้นน่าจะบวกหลังเลือกตั้ง แนวโน้มตลาดหุ้นสัปดาห์หน้าแกว่งตัวผันผวน พร้อมให้แนวรับสำคัญ 1,550 จุด แนวต้าน 1,570-1,575 จุด
12 พ.ค. 2566

โดยฝ่ายนักวิเคราะห์ กล่าวว่า ตลาดหุ้นไทยวันนี้แกว่งตัวผันผวน จากมุมมองที่ต่างกันในผลการเลือกตั้งที่จะเกิดขึ้นในวันอาทิตย์ที่ 14 พ.ค.66 นี้ บางฝั่งขายลดความเสี่ยงก่อน ขณะที่อีกฝั่งเชื่อตามสถิติหลังเลือกตั้งตลาดหุ้นน่าจะเป็นบวก มีเพียงการเลือกตั้งปี 62 ที่คะแนนเสียงก้ำกึ่งทำให้ตลาดหุ้นไม่ขึ้นไปตอบรับทันที ดังนั้น มองว่าหากผลการเลือกตั้งออกมาชัดเจนว่าพรรคไหนได้คะแนนเสียงมากพอจะจัดตั้งรัฐบาลก็จะเป็นสัญญาณที่ดีต่อตลาด
ส่วนตลาดหุ้นเอเชียส่วนใหญ่ไม่ค่อยดี เพราะกังวลเศรษฐกิจจีนหลังจากเปิดเผยตัวเลขการค้าและการขยายสินเชื่ออยู่ในระดับต่ำ เงินเฟ้อลดลงเร็ว รวมถึงกังวลการขยายเพดานหนี้ของสหรัฐ ล่าสุดเลื่อนการเจรจาวันนี้ออกไปและเหลือเวลาไม่มากที่ทำเนียบขาวกับสภาคองเกรสจะเจรจากัน
สำหรับแนวโน้มตลาดหุ้นในสัปดาห์หน้าขึ้นอยู่ผลการเลือกตั้ง แต่มองว่าโอกาสที่ตลาดจะปรับขึ้นแรงมากคงไม่ง่าย เพราะทิศทางภาพรวมแกว่งตัวลง ให้แนวรับสำคัญไว้ที่ 1,550 จุด หากหลุดให้ถัดไปที่ 1,540 จุด ส่วนแนวต้านที่ 1,570-1,575 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 2,379.88 ล้านบาท ปิดที่ 135.50 บาท เพิ่มขึ้น 1.00 บาท
CPALL มูลค่าการซื้อขาย 2,141.25 ล้านบาท ปิดที่ 66.50 บาท ลดลง 0.75 บาท
AOT มูลค่าการซื้อขาย 1,717.36 ล้านบาท ปิดที่ 73.25 บาท ลดลง 0.25 บาท
MAKRO มูลค่าการซื้อขาย 1,627.35 ล้านบาท ปิดที่ 40.25 บาท ลดลง 0.75 บาท
BANPU มูลค่าการซื้อขาย 1,581.30 ล้านบาท ปิดที่ 8.15 บาท ลดลง 0.15 บาท